
Евразия экономикалык комиссиясынын Коллегиясынын 
2015-жылдын 18-августундагы № 100 чечимине өзгөртүүлөрдү киргизүү тууралуу

Автотранспорт каражатынын паспортунун (шасси транспорт каражатынын паспортунун) жана өзү жүрүүчү машинанын жана техниканын башка түрлөрүнүн паспортунун бирдиктүү формаларын киргизүү жана электрондук паспорттук системаларды уюштуруу жөнүндө 2014-жылдын 
15-августундагы макулдашуунун 3-беренесинин төртүнчү пунктуна ылайык, Евразия экономикалык комиссиясынын Коллегиясы чечти:
1. «Өзү жүрүүчү машиналардын жана техниканын башка түрлөрүнүн паспорту жөнүндө» Евразия экономикалык комиссиясынын Коллегиясынын 2015-жылдын 18-августундагы №100 чечимине карата 
2-тиркемеге ылайык өзгөртүүлөр киргизилсин.
2. Төмөнкүлөр белгиленсин:
а) ушул чечим күчүнө киргенге чейин даярдалган өзү жүрүүчү машиналардын жана техниканын башка түрлөрүнүн паспортторунун бланктары ушул чечимдин тиркемесинин 2-пунктунда каралган өзгөртүүлөрдү эске алуу менен даярдалган бланктар колдонулат;
б) ушул чечим күчүнө киргенге чейин таризделген өзү жүрүүчү машиналардын жана техниканын башка түрлөрүнүн паспорттору ушул чечимдин тиркемесинин 2-пунктунда каралган өзгөртүүлөрдү эске алуу менен паспорт менен бирге бланктарда даярдалып таризделген паспорттор менен катар чектөөсүз иштейт.
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын 
        Коллегиясынын төрагасы
	
М. Мясникович

ТИРКЕМЕ
Евразия экономикалык комиссиясынын Коллегиясынын 2021-жылдын 
17-августундагы №106-чечимине


Евразия экономикалык комиссиясынын Коллегиясынын 2015-жылдын 
18-августундагы № 100 чечимине киргизиле турган 
ӨЗГӨРТҮҮЛӨР

1. 2-пункттун «а» пунктчасынын тогузунчу абзацы төмөнкүдөй редакцияда баяндалсын:
«2 белгидеги тамгадан турган өлкөнүн кодунан ISO 3166-1 ((alpha-2) маалымдамасына ылайык), бланктын сериясынан (2 баш тамгадан) жана бланктын иреттик номеринен (6 араб цифраларынан) турган типографиялык номер».
2. Аталган чечим менен бекитилген өзү жүрүүчү машинанын жана техниканын башка түрлөрүнүн паспортунун бирдиктүү формасында:
а) 8-талаачада «Шайкештик сертификаты (шайкештик жөнүндө декларация)» деген сөздөр «Шайкештикти баалоо жөнүндө документ» деген сөздөргө алмаштырылсын;
б) 9-талаачада «катталган» деген сөз «катталган» деген сөзгө алмаштырылсын.
3. Аталган чечим менен бекитилген өзү жүрүүчү машинанын жана техниканын башка түрлөрүнүн паспортунун бирдиктүү бланкын толтуруунун тартибинде:
а) 3-пункттун экинчи абзацы «паспорттун» деген сөздөн кийин «(паспорттун түп нускасында талаачалардын номери жок)» деген сөздөр менен толукталсын»;
б) 4-пункт төмөнкү редакцияда баяндалсын:
«4. Паспорттун 1 - 25-талаачалары толтурулушу керек.
Калган паспорттук талаачалар зарылдыгына жараша ушул Тартипке ылайык толтурулат.»;

в) 5-пунктта:
1-пунктча «аткарылганда» деген сөздөн кийин «бланкты даярдоодо типографиялык ыкма менен» деген сөздөр менен толукталсын»;
7-пунктчасы төмөнкүдөй мазмундагы абзац менен толукталсын:
«2016-жылдын 1-январына чейин жүгүртүүгө чыгарылган машиналарга карата 7-талаачада «аныкталган эмес»» деген жазуу келтирилет»;»;
8-пунктчасында:
биринчи жана экинчи абзацтар төмөнкүдөй мазмундагы абзацтар менен алмаштырылсын:
«8) 8-талаачада - «Машиналардын жана жабдуулардын коопсуздугу жөнүндө» (ТР CU 010/2011), же Бажы бирлигинин «Айыл чарба жана токой чарба тракторлорунун жана аларга чиркегичтердин коопсуздугу жөнүндө» техникалык регламенти (ТР CU 031/2012) же машинанын тибин бекитүү же машинанын конструкциясынын коопсуздугу жөнүндө күбөлүк Бажы бирлигинин «Дөңгөлөктүү транспорт каражаттарынын коопсуздугу жөнүндө» техникалык регламентинин талаптарына (ТР CU 018/2011) ылайыктуулугу же Бирликтин аталган техникалык регламенттеринин биринин техникалык жөнгө салуунун предмети болуп саналган продукцияга карата чыгарылган мүчө мамлекеттердин мыйзамдарында же Бирликтин органдарынын актыларында белгиленген милдеттүү талаптарга шайкештигин баалоо жөнүндө колдонуудагы документтерди күбөлөндүргөн транспорт каражаттарынын конструкциясынын коопсуздугу жөнүндө күбөлүктүн же транспорт каражаттарынын тибин жактыруусу же мүчө мамлекеттин тиешелүү техникалык регламенти күчүнө кирген күнгө чейин (датасы сан-сөздөр ыкмасы менен көрсөтүлөт: саны – эки араб цифрасы менен (тырмакчада), айы – бир сөз менен, жылы – төрт араб цифрасы менен (жылдын кыскартылган «ж» белгисин көрсөтүү менен) машинанын Бажы бирлигинин техникалык регламентинин талаптарына шайкештик сертификатын же шайкештик жөнүндө декларациянын каттоо номери жана катталган датасы. 
Бирликтин мүчөсү болуп саналбаган мамлекеттин мыйзамдарына ылайык мурда катталган же жеке өзү колдонуу үчүн жеке жак тарабынан мүчө мамлекеттин аймагына алып келинген машинага карата паспорт ыйгарым укуктуу орган (уюм) тарабынан таризделген болсо, 8-талаачада «жок» деген жазуу келтирилет.
[bookmark: _GoBack]Мүчө мамлекеттин аймагында мурда катталган машинага ыйгарым укуктуу орган (уюм) тарабынан паспортту тариздөө учурунда 8-талаачада, алар машина жүгүртүүгө чыгарылган күнү колдонууда болгон Бирликтин органдарынын актыларында белгиленген милдеттүү талаптарга шайкештигин баалоо жөнүндө документтердин реквизиттери көрсөтүлөт.
8-талаачада «жок» деген жазуу, ал мүчө мамлекеттин аймагында катталган жана Бирликтин органдарынын актыларында же мүчө мамлекеттин мыйзамдарында белгиленген милдеттүү талаптар болбогон бирдиктүү паспорттун бланкын колдонуу башталган күнгө чейин жүгүртүүгө чыгарылган машинага аны жүгүртүүгө чыгаруу учурунда ага карата паспортту тариздөө учурунда ыйгарым укуктуу орган (уюм) тарабынан жазылат.
Ушул пунктчанын экинчи жана үчүнчү абзацтарында көрсөтүлгөн учурларда, паспорттун 26-талаачасына машина Бирликке мүчө-мамлекеттин же анын мүчөсү болуп саналбаган мамлекеттин аймагында мурда катталгандыгын же бирликтин аймагына жеке жак тарабынан жеке колдонуу үчүн ташып киргизилгенин тастыктоочу документтер жөнүндө маалымдар киргизилет.»;
үчүнчү абзацтагы «2021-жылдын 31-декабрына чейин» деген сөздөр «2022-жылдын 31-декабрына чейин» деген сөздөргө алмаштырылсын;
9-пунктча төмөнкүдөй редакцияда баяндалсын:
«9) 9-талаачада - паспорттун 8-талаачасында көрсөтүлгөн шайкештикти баалоо жөнүндө документти берген (катталган) органдын аталышы;
Эгерде паспорттун 8-талаачасында «жок» деген жазуу келтирилсе, 
9-талаачада да «жок» деген жазуу келтирилет»;»;
12-пунктчада:
биринчи абзацтагы «жана алардын саны» деген сөздөр «ал эми кыймылдаткычтардын саны бирден ашык болсо, – алардын саны» деген сөздөргө алмаштырылсын; 
16-пунктча төмөнкүдөй мазмундагы абзац менен толукталсын:
«Чиркегичтерге (чакан чиркегичтерге) карата 16-талаачада «жок» деген жазуу келтирилет;»;
18-пунктча төмөнкүдөй редакцияда баяндалсын:
«18) 18-талаачада – машинанын техникалык жактан жол берилген максималдуу массасы килограммдар менен аныкталат:
тракторлорго карата – дөңгөлөктөрдүн жүк көтөрүмдүүлүгүнө, трактор элементтеринин конструкциялык мүнөздөмөлөрүн жана жабдылган (иштетүүчү) жабдууларды камтуу менен көрсөтүлгөн мүнөздөмөлөрдүн жана коопсуздук көрсөткүчтөрүнүн камсыздалышына жараша балласттык номиналдык массасы жана номиналдык пайдалуу жүктөөнү камтыган трактордун даярдоочу тарабынан белгиленген максималдуу массасы катары эң оор комплектациядагы трактордун массасы;
жүктөрдү жана (же) жүргүнчүлөрдү ташуу үчүн гана арналган чиркегичтерге (чакан чиркегичтерге) жана өзү жүрүүчү машинага карата – даярдоочу тарабынан орнотулган катары анын конструкциясы жана көрсөтүлгөн мүнөздөмөлөрү менен шартталган жабдуулары, жүктөрү жана (же) жүргүнчүлөрү менен машинанын (чиркегичтин, чакан чиркегичтин) максималдуу массасы;
башка машиналарга карата – машинанын даярдоочу тарабынан белгиленген массасы катары (анын ичинде, эгерде анын консрукциясында каралса, оодаруу учурунда коргоочу түзүлүш, тартуучу аккумулятордук батареялар) стандарттуу жумушчу жабдыктары (анын ичинде инструмент, күйүүчү май менен толук толтурулган бак (бактары) менен), майлоо, муздатуу системалары жана гидравликалык системалары менен), оператор (75 кг) менен жана консрукицясында каралса, бош сузгуч, бункер же башка жумушчу орган катары. Эгерде машинанын конструкциясында машина менен жүктү (жүргүнчүлөрдү) ташуу каралса, көрсөтүлгөн массага ташыла турган жүктүн (жүргүнчүлөрдүн) массасы да киргизилет;»;
21-пунктча төмөнкүдөй мазмундагы абзац менен толукталсын:
«Эгерде мүчө мамлекеттин мыйзамдарына ылайык машиналарды чарба жүргүзүү же ыкчам башкаруу укугу бар жактар тарабынан машиналарды каттоосу каралса, паспорттун 21, 22, 36 жана 37-талаачаларында машиналарды чарба жүргүзүү же ыкчам башкаруу укугу бар жак жөнүндө маалымдар көрсөтүлөт;»;
26-пунктча төмөнкүдөй редакцияда баяндалсын:
«26) 26-талаачада:
2016-жылдын 1-январынан кийин мүчө мамлекеттердин аймактарында чыгарылган машиналарга карата – мүчө мамлекеттин аймагында машина биринчи жолу кайрылуу үчүн арналган Бирликтин органдарынын актылары же ошол мүчө мамлекеттин мыйзамдары менен белгиленген талаптарга шайкештиги тастыкталган шартта. Эгерде Бирликтин техникалык регламенттери күчүнө кирген күнгө чейин Бирликтин техникалык регламенттеринин талаптарына же мүчө мамлекеттердин мыйзамдарында белгиленген милдеттүү талаптарга машинанын шайкештигин баалоо жөнүндө документ бар болсо, 26-талаачада «кайрылууга чектөө жок» деген жазуу жазылат. Бул жазуу паспортту биринчи жолу тариздөө учурунда даярдоочу же ыйгарым укуктуу орган (уюм) тарабынан жүргүзүлөт.
26-талаачада паспортто камтылган маалымдардын өзгөргөндүгү жөнүндө маалымат (ушул маалымдардын өзгөргөндүгүн тастыктаган документтин реквизиттерин көрсөтүү менен) келтирилет. Мындай маалымат каттоого ыйгарым укуктуу орган (уюм) тарабынан көрсөтүлөт жана маалымдардын өзгөргөндүгү жөнүндө төмөнкү маалыматты камтышы мүмкүн:
менчик ээси (аталышы (юридикалык жак үчүн) 
же фамилиясы, аты жана атасынын аты (бар болсо) (жеке жак үчүн), дареги (жайгашкан жери (юридикалык жактын дареги), иш жүзүндөгү дареги (юридикалык жак үчүн) же жашаган жери (жеке жак үчүн);
агрегаттын жаңы номерин көрсөтүү менен номерленген агрегаттар (кыймылдаткычты алмаштыруу, раманы алмаштыруу);
машинанын каттоо жөнүндө күбөлүгү же каттоо белгиси (мамлекеттик каттоо белгиси, мамлекеттик каттоо белгиси) алардын реквизиттерин жана алмаштырылган күнүн көрсөтүү менен;
каталарды оңдоо.
Даярдоочу же ыйгарым укуктуу орган (уюм) тарабынан паспортту биринчи жолу тариздөө учурунда 26-талаачада паспорттогу маалымдардын өзгөрүшү жөнүндө маалыматты киргизүүгө жол берилбейт.
26-талаачада төмөндөгүлөр жөнүндө маалымдарды көрсөтүүгө жол берилет:
тез ыкчам кызматтарды чакыруу түзүлүшүнүн (системасынын) идентификациялык номерин;
бажылык чектөөлөр;
кайра иштетүү жыйымынын акысын төлөө;
паспорттун 36-талаачасына соттун чечиминин же мураска укук жөнүндө документтин негизинде машинанын ээси жөнүндө маалымдарды (тиешелүү документтин реквизиттерин көрсөтүү менен) киргизүү;
машинанын ээсинин филиалы же өкүлчүлүгү (анын аталышы, жайгашкан жеринин дареги) – эгерде машинаны каттоо машинанын ээсинин филиалынын же өкүлчүлүгүнүн жайгашкан жери боюнча жүргүзүлсө;
лизинг алуучу жөнүндө (аталышы (юридикалык жак үчүн) 
же фамилиясы, аты жана атасынын аты (бар болсо) (жеке жак үчүн), дареги (жайгашкан жери (юридикалык жактын дареги), иш жүзүндөгү дареги (юридикалык жак үчүн) же жашаган жери (жеке жак үчүн);
лизинг келишими жөнүндө (реквизиттери жана колдонуу мөөнөтү) –эгерде мүчө мамлекеттин мыйзамдарына ылайык, машинаны каттоо лизинг алуучу тарабынан жүргүзүлсө;
паспорттун дубликатын берүү;»;
39-пунктча төмөнкүдөй редакцияда баяндалсын:
«39) 39-талаачада – машинанын мурдагы ээсинин, нотариустун же соттун чечимин аткарууга ыйгарым укуктуу адамдын колу, анын мөөрү (эгерде болсо), ал эми мүчө мамлекеттин мыйзамдарында каралган учурларда өзү жүрүүчү машиналардын жана техниканын башка түрлөрүн каттоого ыйгарым укуктуу органдын (уюмдун) мөөрү коюлат)»;
г) 7-пункт төмөнкүдөй мазмундагы абзац менен толукталсын:
«Эгерде менчикке карата укугу мурастоо укугу жөнүндө документ же мыйзамдуу күчүнө кирген соттун чечими менен тастыкталса, паспорттун 
36 - 39-талаачалары нотариус же (мөөрүн коюу менен (эгерде болсо) соттун чечимин аткарууга ыйгарым укуктуу адам тарабынан толтурулат. Муну менен бирге паспорттун 26-талаачасына тиешелүү документтин реквизиттери жөнүндө маалымдар киргизилет.»;
д) 9-пункттун бешинчи абзацы төмөнкүдөй мазмундагы абзацтар менен алмаштырылсын:
«Эгер паспортто 36 – 39-талаачалары толтурулган болсо, алардан кийин паспорттун кийинки 29-талаачасы жок болсо, бул паспорттун ордуна дубликат машинаны каттоого берген учурда каттоого ыйгарым укуктуу орган (уюм) тарабынан берилет.
Паспорттун дубликатын берүүдө паспорттун дубликатынын 
26-талаачасына «ДУБЛИКАТ. ПСМ ордуна берилди» деген жазуу жазылат, ошондой эле паспорттун бланкынын типографиялык номери жана анын ордуна дубликат берилген паспорттун берилген күнү көрсөтүлөт, ал эми паспорттун дубликатынын 21 жана 22-талаачаларында анын ордуна дубликат берилген паспортто көрсөтүлгөн акыркы менчик ээси жөнүндө маалымдар киргизилет.
Анын ордуна дубликат берилген паспорт (жоголгон паспорттун ордуна дубликат берилген учурдан тышкары) мүчө мамлекеттин мыйзамдарына ылайык сакталууга тийиш.»

______________
